**Lopšelis-darželis,,Pagrandukas‘‘**

 **2021 metų veiklų ataskaita**

**Misija, vizija, filosofija, prioritetai**

**MISIJA.** Visos lopšelio-darželio „Pagrandukas“ bendruomenės pastangomis užtikrinti visiems ugdytiniams kokybišką ugdymą (si) bei lygias mokyklinio starto galimybes.

**VIZIJA.** Lopšelis-darželis „Pagrandukas“ – įstaiga, atvira kaitai, tenkinanti esminius vaiko poreikius, brandinanti tautos ir krašto kultūrines vertybes, užtikrinanti vaikų ugdymą (si) pagal europinius standartus ir šiuolaikinės Lietuvos visuomenės poreikius, atitinkančius švietimo kokybės reikalavimus.

**FILOSOFIJA.** Drauge su šeima – artyn vaiko!

**PRIORITETAI:**

1. Kokybiškas ir šiuolaikiškas ugdymas (is).

2.Nuolat besimokanti organizacija .

3.Šiuolaikiškos modernios ir saugios ugdymo (si) aplinkos kūrimas.

**Grupių pedagogų skaičius, kiti duomenys apie lopšelį-darželį 2021 m.**

1.Lopšelį darželį lankė 123 ugdytiniai.

2.Dirbo 17 pedagogų,16 aptarnaujančio personalo darbuotojų.

**Kiti duomenys**

Vaikų lankomumas buvo fiksuojamas kiekvieną mėnesį ir talpinamas informacinėje sistemoje [www.švietimas.vilnius.lt](http://www.švietimas.vilnius.lt)

**Struktūra ir funkcijos**

Darželio struktūra:

- vaikų lopšelis – 2 - 3 metų vaikams;

- vaikų darželis - 3-5(6) metų vaikams.

Darželis, vadovaudamasis Švietimo ir mokslo ministerijos patvirtintomis ikimokyklinio ugdymo programomis bei kitomis Darželio parengtomis ir steigėjo patvirtintomis programomis, atlieka šias funkcijas:

- rengia strateginį veiklos planą ir metinį veiklos planą;

- formuoja vaikų ugdymo turinį, atitinkantį pagrindines Lietuvos valstybės ir Vilniaus savivaldybės švietimo nuostatas, individualius darželio bendruomenės poreikius;

- sudaro vaikams higienines, materialines, pedagogines, psichologines ugdymosi sąlygas, laiduojančias psichinį, fizinį vaiko saugumą ir asmens brandą;

- suteikia vaikams doros, mandagaus elgesio ir sveikos gyvensenos pagrindus, supažindina su bendrosiomis žmogaus vertybėmis, lavina gebėjimą jomis grįsti savo gyvenimą;

- įvairiomis formomis organizuoja specialiųjų poreikių vaikų ugdymą, jiems teikia specialiąją pedagoginę pagalbą;

- sudaro palankias sąlygas perimti lietuvių tautos kultūros pagrindus;

- užtikrina sveikatos ir saugos darbe, civilinės ir priešgaisrinės saugos įstatymų reikalavimų vykdymą;

- nustato darbo organizavimo tvarką;

- gali organizuoti sutrumpintos darbo dienos vaikų grupių veiklą;

- gali organizuoti papildomą vaikų tėvų apmokamą veiklą vaikams;

- organizuoja vaikų maitinimą darželyje.

Lopšelį-darželį „Pagrandukas“ lankė lietuvių šeimų vaikai nuo 2 iki 6 metų amžiaus. Yra nedidelė dalis vaikų iš mišrių ar kitakalbių šeimų. Dauguma vaikų ugdėsi palankioje socialinėje aplinkoje, materialiai aprūpintose šeimose.

Vaikų ugdymusi rūpinasi 12 ikimokyklinio ugdymo mokytojų, 2 mokytojai specialistai (muzikos ir fizinio lavinimo), 6 mokytojo padėjėjai bei 2 pedagogai specialistai: logopedas, socialinis pedagogas.Vaikų muzikinių gebėjimų ir lavinimu rūpinasi meninio ugdymo mokytojas, jų sveikata ir fiziniu aktyvumu-fizinio lavinimo mokytojas, su kalbos ir kalbėjimo sutrikimų turinčiais vaikais įstaigoje dirba logopedas, socialinio bendravimo problemas padeda spręsti ir su spec. poreikių vaikais dirba socialinis pedagogas.

Lopšelis-darželis dirba pagal savo ikimokyklinio ugdymo programą „Pagrandukas“, kuri sukurta bendromis pedagogų ir tėvų pastangomis. Šią programą papildo tarptautinė programa ,,Zipio draugai‘‘, Naratyvinio žaidimo parengta metodika, IKIMO bei PEDAGOGAS.LT programos. Remdamasi šių metodikų idėjomis mūsų bendruomenė siekia, kad vaikas tobulėtų kaip pozityvi individuali asmenybė, atskleidžianti saviraišką, savo polinkius bei pomėgius. Grupėse bei įstaigos kieme įrengtos įvairios žaidimų, edukacinės erdvės vaiko gebėjimų tobulinimui. Erdvės nuolat papildomos priemonėmis bei atnaujinamos pagal finansines įstaigos galimybes bei saugumo rekomendacijas. Visus bendruomenės narius, o ypač tėvelius, kviečiame ir skatiname dalyvauti įstaigos patrauklios ir šiuolaikiškai estetiškos aplinkos kūrime.

**Stpriosios pusės**

1.Darželis puoselėja savitas tradicijas.Įstaigoje organizuojama įvairi kultūrinė-pažintinė veikla, kurioje dalyvauja ugdytiniai, mokytojai ir tėvai. Aktyviai dalyvaujama Vilniaus miesto bei šalies mastu organizuojamuose projektuose, konkursuose, akcijose ir kt.

2.Vaikai vertinami pagal atskirų ugdymo sričių pasiekimus, atsižvelgiant į 5 kompetencijas. Vaiko pasiekimai vertinami 2 kartus per metus: sausio, gegužės mėnesiais, aptariami su tėvais.

3.Teikiama logopedo, socialinio pedagogo pagalba visiems vaikams ir rekomendacijos tėvams pagal Vilniaus PPT rekomendacijas bei tėvų sutikimus.

4.Bendradarbiaujama su Vilniaus pedagogine psichologine tarnyba, Visuomenės sveikatos biuru, kitomis vaiko ugdymo įstaigomis.

5.Organizuojami seminarai, mokymai mokytojams, tėvams.

6.Įstaigoje garantuojamos prigimtinės vaiko teisės, saugi ir ugdanti, funkcionali aplinka.

7.Rekomendacijomis ir patarimais dalinamasi su tėvais.

8.Teikiamos rekomendacijos tėvams (algoritmai) kaip elgtis pandemijos laikotarpiu.

9.Bendruomenė susirinkimų metu, per el. dienyną bei įstaigos svetainę nuolat informuojami finansinės atskaitomybės klausimais.

**Galimybės (tobulintina)**

1.Į įstaigoje organizuojamus projektus, kūrybines dirbtuves kviesti daugiau kitų ikimokyklinio ugdymo įstaigų, socialinių partnerių, tėvų, renginių specialistų.

2.Glaudesnis grupių mokytojų ir kitų specialistų (logopedės, meninio ugdymo mokytojos, socialinio pedagogo, neformaliojo ugdymo mokytojo) bendradarbiavimas atliekant vaikų pasiekimų vertinimą bei tyrimus.

3. Bendradarbiavimo su šeima tradicijų puoselėjimas: skatinti tėvus dalyvauti įstaigos ugdomojoje ir projektinėje veikloje.

4.Tobulinti ugdymo(si) procesą, toliau taikyti šiuolaikines ugdymo(si)strategijas: IKIMO,

PEDAGOGAS. LT,Naratyvinio žaidimo metodiką.

5.Vykdyti sklandžią ugdymo ir ugdymosi politiką, grindžiamą vaikų ir tėvų poreikių analize: organizuoti įstaigos bendruomenės įsivertinimą įtraukiant kuo daugiau narių.

6. Dalinimasis patirtimi su miesto, šalies pedagogais.

7.Mokytojų kompetencijų dirbant su specialiųjų ugdymo(si) poreikių turinčiais vaikais tobulinimas.

8. Švietimo pagalbos teikimas tėvams.

**2021 m.buvo vykdomi projektai, programos miesto, šalies, tarptautiniu mastu:**

1. Visuomenės aplinkosauginio švietimo projektas „Mokausi iš gamtos“.
2. Nacionalinis aplinkosauginis projektas „Mes rūšiuojam“, bendradarbiaujant su UAB „Atliekų tvarkymo centras“.
3. Nacionalinis projektas „Sveikatiada“.
4. Projektas „Tikslinė kompleksinė pagalba ikimokyklinėms įstaigoms“. Naratyvinis žaidimas.
5. Projektas „Patirk Vilnių“.
6. Tarptautinė prevencinė programa „Zipio draugai“.
7. Šalies programa ,,Vaisiai vaikams‘‘.
8. Šalies programa ,,Pienas vaikams‘‘.

**Svarbiausi bendruomenės 2021 M. PASIEKIMAI**

**Padėkos raštai bendruomenei**

|  |  |  |  |
| --- | --- | --- | --- |
| Eil. nr. | Padėka, diplomas, pažymėjimas | Padėkos, diplomo, pažymėjimo teikėjas | Data |
| 1. | Padėka už aktyvų dalyvavimą pilietinėje iniciatyvoje ,,Atmintis gyva, nes liudija” | Tarptautinė istorinio teisingumo komisija | 2021-01-13 |
| 2. | Padėka už dalyvavimą Respublikinėje ikimokyklinio, priešmokyklinio amžiaus ugdymo įstaigų vaikų piešinių parodoje ,,Mano draugas – pasakos herojus“ | Vilniaus miesto savivaldybės administracija;Vilniaus lopšelis – darželis ,,Pelenė“ | 2020-11-27 |
| 3. | Padėka už dalyvavimą nuotolinėje respublikinėje ikimokyklinio ir priešmokyklinio ugdymo mokytojų torinėje – praktinėje konferencijoje ,,Inovatyvus darželis su STEAM“ | Vilniaus darželis – lopšelis ,,Šnekutis“ | 2021 m. |
| 4. | Padėka už organizavimą ir aktyvų dalyvavimą Vilniaus miesto ikimokyklinių ir priešmokyklinių ugdymo įstaigų fotografijų konkurse ,,Žiemos raštai“ | Vilniaus miesto savivaldybė | 2021m. |
| 5. | Padėka už mokinių gamtamokslinį ugdymą, darbų organizavimą parodai – konkursui ,,Dovanojam paukščiams namus“ | Vilniaus miesto savivaldybė;Draugija ,,Žaliuojanti Vilnija“VU Botanikos sodo Vingio skyrius | 2021m. |
| 6. | Padėka už dalyvavimą iššūkyje, skirtame tarptautinei šokio dienai paminėti ,,Šoku aš, šok ir tu“ | Šiaulių lopšelis – darželis ,,Pupų pėdas“ | 2021-05 |
| 7. | Padėka už aktyvų dalyvavimą respublikinėje ikimokyklinio ir priešmokyklinio amžiaus vaikų, tėvų ir pedagogų kūrybinių darbų virtualioje nuotraukų parodoje ,,Sniego senio gimtadienis“ | Vilniaus lopšelis – darželis ,,Žiogelis“ | 2021m. |
| 8. | Padėka už organizuotas saugaus eismo edukacines veiklas ir atsakingų asmenybių ugdymą dalyvaujant respublikinėje ikimokyklinio ir priešmokyklinio amžiaus vaikų nuotraukų parodoje ,,Mano draugas šviesoforas“ | Vilniaus lopšelis – darželis ,,Mažylis“ | 2021m. |
| 9. | Padėka už dovanotą gerumą ir palaikymą onkologinėmis ligomis sergantiems vaikams. | Lietuvos vaikų vėžio asociacija ,,Paguoda“ | 2021-01-01 |
| 10. | Padėka už dalyvavimą respublikiniame ikimokyklinio ir priešmokyklinio amžiaus kūrybiniame vaikų projekte ,,Tortas mokytojui“ | Vilniaus lopšelis – darželis ,,Giraitė“ | 2021-10-05 |
| 11. | Pažymėjimas už dalyvavimą Vilniaus m. savivaldybės finansuojamame projekte ,, Tikslinė kompleksinė pagalba ikimokyklinėms įstaigoms“ | Vilniaus švietimo pažangos centras | 2021-07-13 |
| 12. | Pažymėjimas už dalyvavimą tarptautinėje vaikų emocinių ir elgesio prevencijos programoje ,,Zipio draugai“ | Viešoji įstaiga ,,Vaiko labui“ | 2021-10-05 |
| 13. | Padėka už dalyvavimą respublikinėje fotografijų parodoje ,,Žibinto šviesele sušildyk mano širdelę“ | Vilniaus lopšelis – darželis ,,Jurginėlis“ | 2021m. |
| 14. | Padėka už metodinės – praktinės konferencijos ,,Teatras gamtoje“ organizavimą | Vilniaus miesto Naujamiesčio mikrorajono ikimokyklinių įstaigų pedagogų ,,Spindulio metodinis būrelis“ | 2021-11-04 |
| 15. | Padėka už tarptautinės tolerancijos dienos – lapkričio 16-osios minėjimo organizavimą | Tarptautinė istorinio teisingumo komisija | 2021-11-16 |
| 16. | Padėka už dalyvavimą respublikiniame ikimokyklinio ir priešmokyklinio amžiaus vaikų projekte ,,Kaip gerumas auga“ | Šiaulių lopšelis darželis ,,Bitė“ | 2021m. |
| 17. | Diplomas už dalyvavimą žaliųjų edukacinių erdvių konkurse | Vilniaus miesto Meras | 2021m. |

**Iniciatyvos**

1.Metodinis leidinys ,,Užduotys mažiems ir dideliems“, 2021m. vasaris.

2.Fotografijų paroda šalies mastu ,,Žiemos raštai“, 2021m.sausis-vasaris

3. Lopšelis-darželio tarybos (tėvų) iniciatyva įrengta14 edukacinių tentų, 2021m. rugsėjis.

4. Geriausių užduočių nuotoliniam mokymui konkursas šalies pedagogams , 2021m.sausis.

5.Laimėtas gamtamokslinis projektas ,,Mokausi iš gamtos“, 2021m. gegužė.

6. Dalyvauta Vilniaus miesto švietimo įstaigų Žaliųjų edukacinių erdvių konkurse. Sukurtos edukacinės erdvės: „Pagranduko“ upeliukas“, gėlynai, mini darželiai, lauko klasės su suoleliais iš palečių, paveikslai iš kamštelių. Laimėta III vieta. 2021 m. lapkričio 30 d. vyko Vilniaus miesto savivaldybės švietimo įstaigų Žaliųjų edukacinių erdvių konkurso konferencija „Žalioji mokyklos aplinka – aplinkosauginio švietimo erdvė“, kurioje įstaigai įteikta Vilniaus mero padėka visai darželio bendruomenei. Ugdymo procesui gamtosaugine tematika vykdyti įstaigai padovanota žaidimų, knygelių, įrangos patyriminei veiklai, eksperimentams.

7.Direktorės interviu respublikiniame laikraštyje ,,Žaliasis laikraštis‘‘ apie bendruomenės sukurtas edukacines aplinkas, 2021 m. kovas.

**Dalinimasis patirtimi**

1.Organizuota konferencija Vilniaus miesto ikimokyklinio ugdymo įstaigų pedagogams ,,Teatras gamtoje“, 2021m.lapkričio 4 d.

**Skaityti pranešimai miesto, šalies konferencijose:**

1. Pranešimas „Personažas- vaikų žaidimo draugas“, Vilniaus miesto savivaldybės finansuojamo projekto „Tikslinė kompleksinė pagalba ikimokyklinėms įstaigoms. Naratyvinis žaidimas“ ir VDU Švietimo akademijos profesinio tobulinimo instituto mokslininkių, psichologių organizuotoje II-oje mokslinėje praktinėje konferencijoje „Kai pedagogės žaidžia: naratyvinio žaidimo ir mokymosi metodo taikymas Vilniaus miesto darželiuose“, mokytoja Rasa Okulevičienė, Daiva Gaidelienė, 2021 m. kovo 9-10 d.

2. Pranešimas „Šaltuko išdaigos“, respublikinėje ikimokyklinio ir priešmokyklinio ugdymo mokytojų teorinėje-raktinėje konferencijoje „Inovatyvus darželis su STEAM“ Vilniaus lopšelis-darželis „Šnekutis“, mokytoja Rasa Okulevičienė, 2021 m. vasario 27 d.

3. Pranešimas ,,Pedagogo vaidmuo taikant naratyvinio žaidimo metodą‘‘, Vilniaus m. ikimokyklinio ugdymo įstaigų pedagogų konferencijoje ,, Teatras gamtoje‘‘, Vilniaus lopšelis-darželis „Pagrandukas“, direktorė Vida Kisielienė, 2021 m. lapkričio 4 d.

4. Pranešimas „Pasakų personažai kviečia žaisti ir pažinti“, Vilniaus m. ikimokyklinio ugdymo įstaigų pedagogų konferencijoje ,, Teatras gamtoje‘‘, Vilniaus lopšelis-darželis „Pagrandukas“, mokytojos: Rasa Okulevičienė ir Daiva Gaidelienė, 2021 m. lapkričio 4 d.

5. Pranešimas „Tarp žolynų aš žaidžiu, vabaliukus atrandu“ respublikinėje ikimokyklinio ugdymo įstaigų metodinėje-praktinėje konferencijoje „STEAM veiklos žaliosiose lauko aplinkose“, Vilniaus lopšelis-darželis „Mažylis“, mokytojos: Rasa Okulevičienė ir Jolita Andrijauskienė 2021 m. lapkričio 22 d.

6.Filmukas apie darželio edukacines aplinkas TV ,,Lietuvos rytas‘‘ laidoje,,Ekovirusas‘‘, 2021m. gruodžio 4 d.

**Naujovės**

1.Naratyvinio žaidimo metodika visose grupėse.

2.2021 m. įsigyta ir sėkmingai naudojama IKIMO programa, skirta 2-6 m. vaikų ugdymui.

3. 2021 m. įsigyta ir sėkmingai naudojama platforma PEDAGOGAS.LT, skirta pedagogų kvalifikacijos kėlimui.

**Veiklos 2021 metais**

1. 2020 m. rugsėjo 1 d. įdiegta sistema „Mano dienynas“, kuri sėkmingai diegiama ir tobulinama. 2021 m. sausio 15 d. Vilniaus lopšelio-darželio „Pagrandukas“ direktoriaus įsakymu Nr. V-15 patvirtinti Elektroninio dienyno tvarkymo nuostatai, kurie reglamentuoja el. dienyno administravimo funkcijas, dienyno pildymo tvarką, kontrolę, atsakomybę už asmens duomenų tvarkymą. Sistema skirta darbuotojams ir tėvams. Sistemoje mokytojai teikia tėvams savaitės temą, užduotis, vaiko pasiekimus ir pažangą, komunikuoja su tėvais, kitų grupių mokytojais, specialistais, vadovybe. Per sistemą „Mano dienynas“ vykdoma nuolatinė komunikacija su tėvais, mokytojais.

2. Internetinėje svetainėje [www.pagrandukas.vilnius.lm.lt](http://www.pagrandukas.vilnius.lm.lt) bei sistemoje „Mano dienynas“ nuolat teikiama informacija apie ugdymą organizuojamas veiklas, ŠMSM, Vilniaus miesto savivaldybės ,kitų ugdymą vykdančių įstaigų rekomendacijos.

3. Siekiant užtikrinti įstaigoje vaikų nuotolinį ugdymą, 2020 m. balandžio 1 d. direktoriaus įsakymu Nr. V- 21 patvirtintas Vilniaus lopšelio-darželio „Pagrandukas“ nuotolinio ugdymo(si) organizavimo karantino laikotarpiu tvarkos aprašas, kurio redakcija buvo papildyta direktoriaus 2020 m. spalio 14 d. įsakymu Nr. V- 79 „Vilniaus lopšelio- darželio „Pagrandukas“ Nuotolinio darbo ir ugdymo(si) organizavimo tvarkos aprašas (papildyta redakcija). Nuotolinis ugdymas (is) mūsų įstaigoje organizuojamas naudojantis tėvų el. paštais, Facebook, Messenger, Viber, Zoom, Padlet platformomis, Google aplinkose. Informacija apie nuotolinį ugdymą nuolat atnaujinama įstaigos internetinėje svetainėje bei sistemoje „Mano dienynas“. Mokytojų nuotolinio darbo ataskaitos, savaitiniai planai, nuotolinio darbo užduotys archyvuojamos atskiruose aplankaluose (el. variantai).

Taip pat darželio internetinėje svetainėje sukurta atskira skiltis „Nuotolinis ugdymas“, kurioje pateikiamos įvairios nuorodos tėvams, ugdant visas 5 vaikų ugdymo kompetencijas. Sukurtose skiltyse „Ikimokyklinis ugdymas“, „Kalbos lavinimas“- nuorodas ir užduotis nuolat pateikė logopedė, „Muzikinis lavinimas“ – nuorodas ir užduotis pateikė meninio ugdymo mokytoja, „Fizinis lavinimas“- skiltyje savo atliekamas ir filmuotas kūno kultūros valandėles pateikė fizinio lavinimo specialistas.

4. Įstaigos taryboje, mokytojų taryboje, metodinių grupių bei bendruomenės susirinkimų metu aptariamos įvairios aktualijos, ugdymo kokybės gerinimas ir kiti klausimai. Pedagogams buvo sudarytos sąlygos tobulinti kvalifikaciją įvairiuose kvalifikacijos tobulinimo seminaruose, kursuose, dalintis gerąja darbo patirtimi su Vilniaus miesto bei Lietuvos Respublikos ikimokyklinių ugdymo įstaigų pedagogais. Karantino laikotarpiu mokytojai kėlė kvalifikaciją nuotolinio mokymo seminaruose, vebinaruose. Susirinkimai, pasitarimai su mokytojais vyko uždaroje „Pagranduko“ Messenger grupėje, Zoom platformoje.

5**.** Nuo 2021 m. vasario mėn. ikimokyklinį ugdymą papildo praktinių veiklų vadovas ikimokyklinio ugdymo mokytojui „Ikimo.lt“.

6. Nuo 2021 m. sausio mėnesio- 2-se , o nuo 2021 m. rugsėjo mėnesio – 5-se ikimokyklinio ugdymo grupėse taikomas Naratyvinio (NEPL) žaidimo metodas.

7. 2021 m. kovo-gegužės mėnesiais atliktas veiklos srities „Rezultatai“. Tema: „Pasiekimai ir pažanga“ bei veiklos srities „Ugdymas ir vaikų patirtys“. Tema: „Vertinimas ugdant“ įsivertinimas, kuris padėjo išsiaiškinti vaikų pasiekimų ir pažangos vertinimo kokybę bei aktyvų tėvų dalyvavimą vertinant vaikų pasiekimus.

8. 2021 m. gegužės 11d. įstaigos bendruomenei buvo organizuotas 8 ak. val. teorinis praktinis seminaras „Organizacijos kultūros formavimas siekiant pozityvios komunikacijos (bendravimo ir bendradarbiavimo) ir sklandaus vaikų pažangos vertinimo“, kuriuo siekiama gerinti įstaigos psichologinį klimatą bei lavinti pozityvios komunikacijos įgūdžius.

9. 2021 m. gegužės mėnesį buvo atliktas tyrimas „Bendruomenės mikroklimatas ir saugumas“, kuriuo buvo siekiama išsiaiškinti organizacijoje vyraujantį mikroklimatą bei saugumą.

10. 2021 m. rugsėjo 6 d. buvo atliktas įstaigos psichosocialinių rizikos veiksnių ir mobingo vertinimas, kuriuo remiantis buvo sudarytas įstaigos psichosocialinių rizikos veiksnių ir mobingo mažinimo prevencijos priemonių planas ir parengti šie dokumentai: Psichologinio smurto ir mobingo politika, patvirtinta 2021 m. rugsėjo 15 d. Vilniaus lopšelio-darželio „Pagrandukas“ direktoriaus įsakymu Nr. V-98; Įtampą darbe mažinančių priemonių nustatymo tvarkos aprašas, patvirtintas Vilniaus lopšelio-darželio „Pagrandukas“ direktoriaus įsakymu Nr. V-98; Darbuotojų bendravimo ir etikos taisyklės, patvirtintos 2021 m. rugsėjo 15d.Vilniaus lopšelio-darželio „Pagrandukas“ direktoriaus įsakymu Nr. V-98.

11. Įgyvendinant įstaigos vidaus kontrolės politiką parengti šie dokumentai: Vilniaus lopšelio-darželio „Pagrandukas“ Vidaus kontrolės politikos aprašas, 2021 m. vasario 11 d. direktoriaus įsakymas Nr. V-24; Vilniaus lopšelio-darželio „Pagrandukas“ Darbuotojų saugios darbo aplinkos politikos ir jos įgyvendinimo tvarkos aprašas, patvirtintas 2021 m. sausio 4 d. direktoriaus įsakymu Nr. V- 6; Vilniaus lopšelio-darželio „Pagrandukas“ Pašalinių asmenų patekimo į įstaigą tvarkos aprašas , patvirtintas 2021 m. sausio 4 d. direktoriaus įsakymu Nr. V- 5; Vilniaus lopšelio-darželio „Pagrandukas“ Darbuotojų darbo apmokėjimo sistemos aprašas, patvirtintas 2021 m. sausio 15 d. direktoriaus įsakymu Nr. V- 13; Vilniaus lopšelio-darželio „Pagrandukas“ Metinio veiklos vertinimo pokalbio su darbuotoju tvarkos aprašas, patvirtintas 2021 m. sausio 15 d. direktoriaus įsakymu Nr. V- 14; Vilniaus lopšelio-darželio „Pagrandukas“ Elektroninio dienyno tvarkymo nuostatai, patvirtinti 2021 m. sausio 15 d. direktoriaus įsakymu Nr. V- 15; Vilniaus lopšelio-darželio „Pagrandukas“ Vidaus kontrolės ir rizikos valdymo grupės darbo reglamentas, patvirtintas 2021 m. vasario 11 d. direktoriaus įsakymu Nr. V- 24; Vilniaus lopšelio-darželio „Pagrandukas“ Darbuotojų profilaktinių tyrimų dėl Covid-19 ligos (koronaviruso infekcijos) organizavimo tvarkos aprašas, patvirtintas 2021 m. vasario 26 d. direktoriaus įsakymu Nr. V- 32; Vilniaus lopšelio-darželio „Pagrandukas“ Edukacinių išvykų, ekskursijų organizavimo tvarkos aprašas, patvirtintas 2021 m. birželio 9d. direktoriaus įsakymu Nr. V- 58; Vilniaus lopšelio-darželio „Pagrandukas“ Beviltiškų skolų pripažinimo, apskaičiavimo ir nurašymo tvarkos aprašas, patvirtintas 2021 m. birželio 15d. direktoriaus įsakymu Nr. V- 61; Vilniaus lopšelio-darželio „Pagrandukas“ Informavimo dėl vaiko lankymo/nelankymo vidaus tvarkos aprašas (atnaujinta redakcija), patvirtintas 2021 m. gruodžio 29d. direktoriaus įsakymu Nr. V- 125.

 **Įgyvendintas Smurto ir patyčių prevencijos plano įgyvendinimas**

1. 2021 m. kovo 10-31 d. lopšelis-darželis prisijungė prie Vilniaus pedagoginės psichologinės tarnybos edukacinės akcijos „Skaitykime, kalbėkime, draugaukime!“, skirtos Sąmoningumo didinimo mėnesiui BE PATYČIŲ 2021“ paminėti. Edukacinės akcijos metu ugdytiniai kartu su mokytojais skaitė H. Ch. Anderseno pasaką „Bjaurusis ančiukas“, aptarė ją, aiškinosi kas yra patyčios. Užsiėmimai grupėse vyko pagal PPT pasiūlytą užsiėmimų ikimokyklinukams organizavimo schemą.

2. 2021 m. kovo 19 d. lopšelis-darželis dalyvavo Socialinio gerumo akcijoje „Sveika, Saulyte“. Akcija skirta Dauno sindromo dienai paminėti. Ta proga lopšelio-darželio languose suspindo kūrybinių darbų paroda „Sveika, Saulyte“. Tai palaikymo simbolis tėveliams, auginantiems „saulytes“.

3. 2021 m. gegužės mėnesį dalyvavome akcijoje „Gerumo lašelis“, kurios tikslas dalintis gerumu ir dosnumu. Akcijos globėja LR Seimo pirmininkė Viktorija Čmilytė-Nielsen. Vaikai gamino aitvarus, kurie buvo paleisti renginyje, skirtame onkologinėmis ligomis sergantiems vaikams. Gauta padėka.

4. 2021m. tęsiamas tarptautinės prevencinės programos „Zipio draugai“ įgyvendinimas. Programoje dalyvauja dviejų 5-6 metų amžiaus metų grupių ugdytiniai.

5. 2021 m. lapkričio 16 d. įstaiga prisijungė prie akcijos, skirtos tarptautinei Tolerancijos dienai. Visos įstaigos grupės aplikavo šių metų Tolerancijos dienos simbolį- Tolerancijos miestą (Kūrybinių darbų paroda buvo eksponuojama darželio languose).

6. 2021 m. lapkričio 29 d. įstaigoje organizuota tarptautinė Draugo diena, kurios proga vaikai aplikavo Draugystės medžius, kurie papuošė lopšelio-darželio langus.

 **Įgyvendintas Visuomenės aplinkosauginio švietimo projektas ,,Mokausi iš gamtos‘‘(laimėta 2000 eur.)**

1. 2021 m. gegužės-rugsėjis mėn. įrengti ir prižiūrimi 7 mini darželiai. Prižiūrėjo ir puoselėjo kiekvienos grupės vaikai, mokytojai, tėvai, kiti bendruomenės nariai.

2. 2021 m. birželio-rugpjūčio mėn. įsigyta ir daželio teritorijoje įrengta 12 edukacinių tentų, kurie tarnauja kaip metodinė medžiaga bendruomenės švietimui gamtosaugine tema.

3. 2021 m. rugsėjo mėnesį organizuotos 7 edukacinės ekskursijos „Edukacinių tentų pasaulyje“. 5 ekskursijos lopšelio-darželio „Pagrandukas“ ugdytiniams ir 2 ekskursijos Vilniaus lopšelio-darželio „Mažylis“ ugdytiniams. Edukacines ekskursijas vedė mokytoja Vitalija Pačkauskie-2021 m. spalio 14 d. organizuota bendruomenės šventė „Sveikas, Rudenėli“, kurią organizavo ir vedė mokytoja Evelina Bliujienė.

4. 2021 m. lapkričio 4 d. naudojant (Zoom) platformą organizuota Vilniaus miesto ikimokyklinio ugdymo įstaigų metodinė-praktinė konferencija „Teatras gamtoje“, kurioje dalyvavo 60 pedagogų iš 45 Vilniaus miesto ikimokyklinio ugdymo įstaigų. Buvo pristatyta 10 žodinių pranešimų gamtosaugine tematika. Konferencijos globėja doc. dr. O. Motiejūnaitė, Vilniaus miesto savivaldybės administracijos miesto tvarkymo ir aplinkos skyriaus Aplinkos apsaugos ir želdinių tvarkymo poskyrio ekologė. Konferencijos partneriai: VDU, VIKO. Konferencijos moderatorė: direktoriaus pavaduotoja ugdymui Jolanta Gaidelienė.

Ugdant vaikų aplinkosauginį švietimą:

1. 2021 m. tęsiamas bendradarbiavimas su Atliekų tvarkymo centru, kuris organizuoja aplinkosauginį projektą „Mes rūšiuojam“, kuriuo siekiama ir toliau mokyti švietimo įstaigų auklėtinius, jų artimuosius, bendruomenes rūšiuoti elektronikos įrangos ir elektros, nešiojamų baterijų ir akumuliatorių atliekas.

2. 2021 m. buvo vykdoma bendruomenės akcija „Kamštelių vajus“, kuri pasibaigė dar viena kūrybine instaliacija ant vienos grupės pavėsinės.

3. 2021 m. kovo 20 d. darželyje minima Pasaulinė Žemės diena, kurios proga darželio languose buvo eksponuojama vaikų kūrybinių darbų paroda „Laiškas Žemei“.

4. 2021 m. kovo 25 d. darželyje surengta lopšelio-darželio bendruomenės Inkilų kėlimo akcija „Namelis paukšteliui“, su kuria įstaiga prisijungė   prie draugijos „Žaliuojanti Vilnija“,  Vilniaus miesto savivaldybės administracijos Miesto tvarkymo ir aplinkos apsaugos skyriaus Aplinkos apsaugos ir želdinių tvarkymo poskyrio bei  VU botanikos sodo organizuojamos konkurso-parodos  „Dovanojame paukščiams namus“. Pagaminti 6 inkilai, kurie įkelti į įstaigos teritorijoje augančius medžius. Taip pat parašyti laiškai paukšteliams. Informacija skelbiama internetinėje svetainėje [www.vilniauspagrandukas.lt](http://www.vilniauspagrandukas.lt) ir Vilniaus miesto savivaldybės tinklalapyje <https://vilnius.lt/lt/aplinkosauga-ir-energetika/vilniaus-vaikai-dovanoja-pauksciams-namus/>. Gauta Vilniaus miesto savivaldybės, draugijos „Žaliuojanti Vilnija“, VU Botanikos sodo padėka už vaikų gamtamokslinį ugdymą, darbų organizavimą parodai-konkursui „Dovanojame paukščiams namus“. Ugdytiniai apdovanoti pažintinėmis knygelėmis „Kuriu pasaką apie gamtą“, užduotėlių ir nuotykių knygelėmis „Rūšiuokime kartu“, stalo žaidimais „Šiukšliakalnis“, pažintinėmis knygomis apie Lietuvos paukščius.

 **Siekiant sklandaus ugdymo buvo skatinamas vaikų fizinis aktyvumą ir sveika gyvensena**

1. 2021 m. tęsiama tradicija, kad lopšelyje-darželyje kiekvienas savaitės penktadienis – SPORTO DIENA. Susitikimų su fizinio lavinimo mokytoju metu kiekviena grupė pagal amžių  žaidžia judriuosius žaidimus,  varžosi estafetėse, mokosi įvairių sporto šakų elementų.

2.2021 m. sausio mėnesį „Šypsenėlių” grupės (4-5 metų amžiaus) vaikai, tėvai, mokytojai dalyvavo Nacionaliniame projekte ,,Sveikatiada”,  priimdami iššūkį “Pusryčiai madinga!”. Visi vaikai ir jų tėveliai nuotoliniu būdu ir esantys grupėje aktyviai įsitraukė į sveiko maisto gamybą, ragavimą, pristatymą. Dalinosi savo patirtimi, receptais, įspūdžiais, emocijomis ir vaikų kūrybiniais darbeliais.

3. 2021 m. vasario 17d. įstaigoje vyko „LTeam Žiemos festivalis 2021“, kurio metu neformaliojo ugdymo mokytojas organizavo nuotolines fizinio ugdymo valandėles vaikams, lankantiems  darželį ir vaikams, esantiems su tėveliais namuose. Vaikai dalyvavo estafetėse ir pabaigoje atliko užduotėlę „Surūšiuok pagal spalvas“ – į trispalvius lankus (geltoną, žalią, raudoną)   sudėjo atitinkamų spalvų kamuoliukus. Šiuo renginiu prisijungėme prie Lietuvos tautinio olimpinio komiteto (LTOK) bei Lietuvos olimpinio fondo (LOF) organizuojamų renginių.

4. 2021 m. gegužės 12 dieną visi darželio bendruomenės nariai: vaikai, mokytojai , mokytojų padėjėjos, kiti specialistai dalyvavo masiniame bėgime „Aš bėgu-2021“. Šis bėgimas skirtas populiarinti bėgimo kultūrą, skatinti ugdytinių ir kitų bendruomenės narių domėjimąsi bėgimu, fiziniu aktyvumu, formuoti teigiamą požiūrį į bėgimą kaip sveikatinimo priemonę.

5. 2021 m. birželio 3d. mūsų įstaigos ugdytiniai minėjo Pasaulinę dviračio dieną ir aktyviai dalyvavo renginyje ,,Rieda ratai, rateliukai”. Vaikai šią dieną į darželį atriedėjo savo spalvotais dviratukais, paspirtukais. Drauge su fizinio lavinimo mokytoju vaikai  prisiminė saugaus eismo taisykles bei surengė  kiekvienos grupės dviračių bei paspirtukų varžytuves.

# 6. 2021 m. spalio 12 d. iškilmingai atidaryta nauja sporto aikštelė darželio kieme. Aikštelės atidaryme dalyvavo ir darželio partneriai: lopšelio-darželio ,,Mažylis‘‘ direktorė Lidija ir pavaduotoja Goda. Po atidarymo buvo organizuotos virvės traukimo varžybos. Kas stipresnis. Vaikai nepasidavė mokytojams, o už pastangas grupių vaikai buvo apdovanoti medaliais.

# 7. 2021 m. spalio 21 dieną „Pagranduko“ bendruomenė šventė Pasaulinę Obuolio dieną. Iš anksto vaikai piešė ar aplikavo obuolių trafaretus, jais papuošė langus. Nuo ankstyvo ryto visus bendruomenės narius  pasitiko pilni krepšeliai obuolių, kviesdami  vaišintis, būti laimingais ir sveikais. Lauke vyko šventė, kurios metu vaikai girdėjo trumpą, bet jiems suprantamą informaciją apie obuolius, drauge deklamavo, dainavo, žaidė žaidimą „Obuoliai užauga“, skambant fleitos muzikai nusikėlė į Obuolijos šalį, vaišinosi obuolių sūriu, džiovintais obuoliais, keptais obuoliais, sausainiai su obuoliais, obuolių sultimis. Renginio tikslas- paskatinti visus obuolį rinktis kaip sveiką užkandį.

8. 2021 m. gruodžio 1 dieną lopšelio-darželio ugdytiniai kartu su fizinio lavinimo mokytoju ir grupių mokytojais dalyvavo sporto pramogoje „Nykštukų bėgimas. Žiema 2021“. Pramogos tikslas- skatinti bėgimą, kaip sveiką gyvenimo būdą.

9. 2021 m. gruodžio mėnesį įstaiga registravosi į LTOK ir RIUKKPA organizuojamą projektą „Lietuvos mažųjų žaidynės 2022 m.“

 **Įgyvendintas projektas „Patirk Vilnių“**

 2021 m. rugsėjo- gruodžio mėn. „Pelėdžiukų“ „Bitučių“, „Šypsenėlių“ grupių ugdytiniams buvo organizuojamos pažintinės išvykos į Vilniaus miesto Reformatų skverą, ant Tauro kalno, po Vilniaus miesto senamiestį, į Žaislų muziejų, į M. Mažvydo biblioteką, į A. Mickevičiaus bibliotekos vaikų literatūros skyrių.

**Puoselėjamas įstaigos bendruomenės pilietinis ir tautinis sąmoningumas ir lietuvių liaudies tradicijos, papročiai**

1. 2021m. sausio 25 d. Vilniaus Naujamiesčio mikrorajono  lopšeliai-darželiai-socialiniai partneriai: „Pagrandukas“, „Šnekutis“  ir „Mažylis“  šventėme Vilniaus miesto gimtadienį. Ta proga darželio languose buvo eksponuojama ugdytinių kūrybinių darbų paroda „Tau, Vilniau“.

2. 2021 m. sausio 13 d. darželio bendruomenė prisijungė prie Lietuvoje vykusios akcijos „Atmintis gyva, nes liudija...“, skirta Laisvės gynėjų dienai paminėti.

3. 2021 m. vasario 16-ąją darželio bendruomenė pažymėjo kitaip: vaikų surengta  piešinių paroda languose, sniege nupiešta  trispalvė širdelė, papuošta gėlėmis, daug vėliavėlių ir skardus vaikų  balsų  aidas: L I E T U V A. Tai vaikų dovana Lietuvai.

4. 2021 m. vasario 5 d. mūsų darželyje minima šv. Agotos diena. Ta proga vyko edukacinė veikla vaikams ,,Nuo grūdo iki duonos kepalėlio‘‘. Vaikai sužinojo kaip iš mažo grūdelio užauga rugiai, iš ko yra gaminama duona, kuo ji yra ypatinga,  kodėl ją turime gerbti ir  mylėti. Kartu su mokytoja Rasa Okulevičienė „Boružėlių“ grupės vaikai užmaišė duonos raugą, jį kildino, maišė tešlą, suformavo mažus duonos kepaliukus ,,Pagrandukus‘‘ ir duonos kepalėlį. Iškepusia duonele pasidalino su viso darželio grupėmis, bendruomene.

5. 2021 m. kovo 4 d. ugdytiniai kartu su mokytojais šventėLietuvos globėjo šv. Kazimiero dieną. Savo grupėse vaikai gamino darbelius, rengė parodas, dalinosi, keitėsi savo pagamintais darbeliais su grupės draugais, šoko, dainavo, klausėsi lietuvių liaudies muzikos-kūrė šventišką mugės nuotaiką.

6. 2021 m. kovo 9 d. vyko renginiai, skirti kovo 11-ąjai paminėti su kiekviena grupe (Zoom) platformoje. Vaikai grupėse su mokytojomis dainavo dainas, deklamavo eiles, šoko ratelius, klausėsi lietuviškų sutartinių. Renginius kiekvienai grupei organizavo meninio ugdymo mokytoja Olga Augustinavičienė kartu su grupių mokytojomis. Taip pat aktyviai dalyvavo ir grupių vaikų tėveliai bei vaikučiai, kurie ugdėsi nuotoliniu būdu.

2021 m birželio 23 d. vyko Joninių-Rasos šventės popietė. Organizavo mokytojos: Rasa Vencel ir 7.Evelina Bliujienė. Vaikai pasinėrė į ilgiausios dienos magiją bei burtus, prausėsi rankas surinkta ryto rasa, apžiūrėjo surinktas ir išdžiovintas vaistažoles-žoleles bei sužinojo, kad jomis gydydavo žmones bei gyvūnus. Žaidė žaidimus-šoko, stebėjo laumių šokį, bei grupėse ieškojo pasislėpusio paparčio kurį radus visi sugalvojo norą.

 **Socialiniai partneriai**

Vilniaus lopšeliu-darželiu „Šnekutis“, Vilniaus lopšeliu-darželiu „Mažylis“, Vilniaus Karaliaus Mindaugo vidurine mokykla, Vilniaus visuomenės sveikatos biuru, Vilniaus saugaus eismo mokykla, Naujamiesčio mikrorajono metodinio būrelio „Spindulys“ ikimokyklinio ugdymo įstaigomis, Vilniaus Algirdo muzikos mokykla, Vilniaus apskrities viešosios A. Mickevičiaus bibliotekos vaikų literatūros skyriumi, Vilniaus miesto 3-iuoju policijos komisariatu, Lietuvos Dailės muziejaus Meno pažinimo centru, Vilniaus Mokytojų namais, Vilniaus apskrities priešgaisrinės gelbėjimo valdybos civilinės saugos skyriumi, Varėnos miesto lopšeliu-darželiu „Pasaka“, Vilniaus kolegija. VšĮ „Vaiko labui“, VšĮ „Vaikų linija“.

 **Problemos, su kuriomis susidūrė įstaiga praėjusiais metais:**

 1. Karantino ir ekstremalios situacijos keliami iššūkiai: suprastėjęs vaikų lankomumas, padidėjęs darbuotojų nedarbingumo skaičius.

 2. Įstaigos ir pedagogų IT pasirengimo trūkumas vykdyti nuotolinį ugdymą.

 3.Tėvų užimtumas vykdant ugdymą nuotoliniu būdu.

**Finansiniai ištekliai**

Buvo parengtas Viešųjų pirkimų planas, syuderintas su įstaigos taryba.Lėšos buvo naudojamos skaidriai ir planingai,tariantis su bendruomene.

1 priedas

**VILNIAUS LOPŠELIS-DARŽELIS „PAGRANDUKAS“**

**ĮSIGYTŲ PREKIŲ, PASLAUGŲ IR ATLIKTŲ DARBŲ 2021 METAIS ATASKAITA**

**APLINKOS LĖŠOS**

|  |  |  |
| --- | --- | --- |
| **Sąmatos straipsnių pavadinimas** | **Suma Eur.** | **Įsigytų prekių, paslaugų ir atliktų darbų pavadinimas** |
| Šiukšlių išvežimas | 699,21 | Šiukšlių išvežimo paslauga |
| Medikamentų ir med. prekių bei paslaugų įsigijimas | 399,98 | Darbuotojų sveikatos patikra, medicininės priemonės (pleistrai, turniketai, šaldymo maišeliai ir kt.) |
| Ryšio įrangos ir ryšio paslaugų įsigijimo išlaidos | 485,34 | Telia (fiksuoto ryšio), Tele 2 (mobilaus ryšio) paslauga, telefono aparatai |
| Kvalifikacijos kėlimo paslauga | 499,00 | Civilinės saugos, higienos mokymai, seminarai ir konferencijos darbuotojams |
| Informacinių technologijų prekių ir paslaugų įsigijimo išlaidos | 395,18 | Spausdintuvo būgnas, kasetės, Esavadai (dokumentų rinkinys) ir kt. prekės bei paslaugos |
| Kitų prekių ir paslaugų įsigijimo išlaidos | 3589,97 | Prekės kovai su COVID 19 (dezinfekavimo priemonės, pirštinės, respiratoriai, popieriniai rankšluosčiai,ir kt.) ,ūkinės prekės, duomenų apsaugos pareigūno, kilimėlių nuomos, ŠPG išvežimo, įrankių ir įrangos nuomos paslaugos ir kt. |
|  **Iš viso:** | **6068,68** |  |

**UGDYMO LĖŠOS**

|  |  |  |
| --- | --- | --- |
| **Sąmatos straipsnių pavadinimas** | **Suma Eur.** | **Įsigytų prekių, paslaugų ir atliktų darbų pavadinimas** |
| Aprangos ir patalynės įsigijimo bei priežiūros išlaidos | 906,46 | Patalynės, rankšluosčių skalbimas |
| Materialinio turto paprastojo remonto prekių ir paslaugų įsigijimo išlaidos | 8325,40 | „Drugelių“ gr. WC remontas, įėjimo durys |
| Informacinių technologijų prekių ir paslaugų įsigijimo išlaidos | 1320,43 | Maršrutizatoriai, antivirusinė, kameros, šakotuvai, kabeliai, kištukai, spausdintuvų kasečių pildymas, „Mano dienynas“ aptarnavimo paslauga, internetinio puslapio priežiūros paslauga ir kt. |
| Kitų prekių ir paslaugų įsigijimo išlaidos | 9931,70 | Roletai, leidinio gamyba, šaldytuvas, šaldiklis, mikseris, el. daržovių pjaustymo mašina, durų spyna, lentos mini darželiams ir smėliadėžėms, tentai smėliadėžėms, įvairios ūkinės, higienos ir dezinfekavimo prekės, dažai, smėlis, žemės gruntas, reklaminiai tentai, augalai, žaidimų aikštelių patikros, deratizacijos ir dezinsekcijos, ŠPG išvežimo, gesintuvų patikros, kilimėlių nuomos paslaugos ir kt. prekės bei paslaugos. |
| Kompiuterinės programinės įrangos ir kompiuterinės programinės įrangos licencijų įsigijimo išlaidos | 735,00 | Licencija office 365 |
|  **Iš viso:** | **21218,99** |  |

**KREPŠELIO LĖŠOS**

|  |  |  |
| --- | --- | --- |
| **Sąmatos straipsnių pavadinimas** | **Suma Eur.** | **Įsigytų prekių, paslaugų ir atliktų darbų pavadinimas** |
| Kvalifikacijos kėlimo paslauga | 998,00 | Ikimo.lt ir „Zipio draugai“ metinė prenumerata, įstaigos darbuotojų kvalifikacijos kėlimo kursai, dalyvavimas konferencijose ir seminaruose |
| Informacinių technologijų prekių ir paslaugų įsigijimo išlaidos | 600,00 | Telia Lietuva, AB – internetas |
| Kitų prekių ir paslaugų įsigijimo išlaidos | 3499,78 | Žaidimai specialiųjų poreikių turintiems vaikams, kanceliarinės ir ugdomosios priemonės, žaislai, knygos, metalafonai ir kt. |
|  **Iš viso:** | **5097,78** |  |

**VILNIAUS LOPŠELIS-DARŽELIS „PAGRANDUKAS“**

**2020-2021 M. M. 1,2% PARAMOS LĖŠŲ ATASKAITA**

|  |  |
| --- | --- |
| **1,2% paramos lėšų likutis****2021 m. sausio 4 d.** | **2021 m. panaudotos lėšos** |
| 2762,57 (du tūkstančiai septyni šimtai šešiasdešimt du eur. 57 cnt.) | 2762,57 (du tūkstančiai septyni šimtai šešiasdešimt du eur. 57 cnt.) |

**1,2% paramos lėšų panaudojimas 2021 m.**

|  |  |  |
| --- | --- | --- |
| Tele2, UAB | 16,53 | Mobilaus ryšio paslauga už 2020 m. 12 mėn. |
| Telia Lietuva, AB | 65,04 | Interneto ir fiksuoto ryšio paslauga už 2020 m. 12 mėn. |
| Bipa, UAB | 982,52 | Guminės plytelės sporto aikštelei |
| Kesko Senukai Lithuania, UAB | 89,17 | Lentos sporto aikštelės apvadams |
| Kesko Senukai Lithuania, UAB | 21,56 | Tvirtinimo detalės (sporto aikštelei) |
| Kesko Senukai Lithuania, UAB | 32,49 | Kampuotis (sporto aikštelei) |
| Kesko Senukai Lithuania, UAB | 100,87 | Vejos ir augalų trąšos, sėklos vejai, |
| Rokseta, UAB | 152,00 | Veido kaukės (80x50 vnt) |
| Rokseta, UAB | 76,00 | Veido kaukės (40x50 vnt) |
| UAB Racionalus sprendimas | 98,01 | Ruloninė veja sporto aikštelės apvadams |
| UAB Rulita | 59,97 | „Viledos“ valymo rinkiniai 2 vnt. |
| UAB Žaidimų aikštelių įranga | 1198,00 | Metalinės lauko supynės 2 vnt. |
| VMI prie LRFM | 62,00 | Įstaigos higienos pasas |

**1,2% paramos lėšos 2021 m. gruodžio 1 d.**

|  |  |  |
| --- | --- | --- |
| **Gautos lėšos** | **Panaudotos lėšos** | **Likutis 2022 m.** |
| 2132.3 (du tūkstančiai šimtas trisdešimt du eur. du tūkstančiai šimtas trisdešimt du eur. 0 cnt.) | 191,59 (vienas šimtas devyniasdešimt vienas eur. 59 cnt.) | 1940,71 (vienas tūkstantis devyni šimtai keturiasdešimt eur. 71cnt.) |

Ataskaitas parengė direktoriaus pavaduotoja ūkio reikalams Rita Juškovienė